Številka: 10033-12/2024/1

Datum: 2. 2. 2024

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**METEOROLOG I** (m/ž), šifra DM 12003, v Oddelku za meteorološko podporo kmetijstvu, Sektorju za podporo podnebno odvisnim dejavnikom, Uradu za meteorologijo, hidrologijo in oceanografijo, za določen čas, **s krajšim delovnim časom t. j. 20 ur tedensko do 28. 2. 2026,** oziroma do konca izvajanja projekta Clim4Cast.

Kandidati/ke, ki se bodo prijavili/le na prosto delovno mesto, morajo izpolnjevati naslednja pogoja:

* končano visokošolsko univerzitetno izobraževanje (prejšnje) / visokošolska univerzitetna izobrazba (prejšnja) oz. specialistično izobraževanje po visokošolski izobrazbi (prejšnje) /specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja) oz. magistrsko izobraževanje (druga bolonjska stopnja) / magistrska izobrazba (druga bolonjska stopnja);
* najmanj 8 let delovnih izkušenj.

Delovne naloge:

* koordinacija dela projektnih partnerjev in vodenje aktivnosti "Trenutno stanje obvladovanja naravnih nesreč in evalvacija dobrih praks v regiji srednje Evrope" v skladu s projektno dokumentacijo;
* priprava navodil za prispevke projektnih partnerjev in pomoč pri pripravi akcijskega načrta za ozaveščanje problematike naravnih nesreč ter sodelovanje pri pripravi drugih strateških dokumentov v skladu z navodili vodje aktivnosti in projektno dokumentacijo;
* priprava strokovnih analiz ter obdelava podatkov in priprava podatkovnih baz s področja posledic naravnih nesreč, povezanih z neugodnimi vremenskimi razmerami, in s področja vplivov podnebnih sprememb;
* administrativno in drugo delo na projektu Clim4Cast v skladu s tekočimi potrebami in navodili vodilnega partnerja.

Prednost pri izbiri bodo imeli kandidati/ke z izobrazbo meteorološke, geografske ali druge naravoslovne smeri in izkušnjami z izvajanjem in koordinacijo evropskih in drugih mednarodnih projektov.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 5. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima magisterij znanosti, doktorat oziroma zaključen specialistični študij.

**Delovno razmerje z izbranim/o kandidatom/ko bo sklenjeno za določen čas, s krajšim delovnim časom t. j. 20 ur tedensko do 28. 2. 2026, oziroma do konca izvajanja projekta Clim4Cast**.**.** Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt Clim4Cast »Srednjeevropsko zavezništvo za izgradnjo odpornosti pred posledicami suše, vročinskih valov in požarov v naravnem okolju s pomočjo regionalnih napovedi vremena in podnebja«, šifra: CE0100059, delno financira Evropska unija iz Evropskega sklada za regionalni razvoj. Projekt se izvaja v okviru programa transnacionalnega sodelovanja INTERREG Srednja Evropa za obdobje 2021 - 2027. Denarna sredstva za financiranje projekta so zagotovljena v proračunu Republike Slovenije na proračunskih postavkah:

* PP 230137 Projekt Clim4Cast-21-27-EU (80%),
* PP 230138 Projekt Clim4Cast-21-27- slovenska udeležba (20%).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta meteorolog I (m/ž), šifra DM 12003, na Agenciji Republike Slovenije za okolje, pod zaporedno št. 10033-12/2024« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 9. 2. 2024**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega/e kandidata/ke.**

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021